  Виталий Пронин Нылпиосты утён нуналэ Ижын ортчоз пиналъёслы юрттонъя «Стань первым!» акция. Туэ со 16-тӥзэ радъяське ни. Азьвыл аръёсы акция ортчиз Москваын, Ярославльын, Самараын, Казаньын но мукет городъёсын. Ӝытазе Шор площадьын луоз концерт, татчы пыриськозы Россиысь тодмо артистъёс. Ужрад йылпумъяськоз яркыт салютэн.1-тӥ инвожое Иже лыктозы «Первый канал» телекомпаниысь ведущийёс, со сяна, тодмо кырӟасьёс, артистъёс но спортсменъёс. Нунал ӵоже соос тодматскозы спортэн выронъя, эмъяськонъя юртъёсын, реабилитационной центрен, нылпиослы синпель кузьымъёс сётозы, кинлэсь ке, оло, льӧль малпанъёссэс но быдэстозы. Но таин шумпотон уз быры. «Первый канал» «О!», «Дом кино» но «Музыка Первого» телеканалъёсын валче Ижлэн пӧртэм сэрегъёсаз ужрадъёс ортчытоз. Кылсярысь, 12.00-16.00 часъёсы зоопарке дунтэк велыны луоз, нош «О!» телеканал вакчияк вералоз животъёслэн улонзы сярысь. Циркын нылпиослы дунтэк шоу возьматозы, нош «Россия» кинотеатрын - «Три богатыря и принцесса Египта» мультфильм. «Дом кино» киноканал «Ералаш» тележурналэз кылдытӥсьёсын пумиськон ортчытоз, луоз ачиз режиссёрез Борис Грачевский, «Металлург» культурая дворецын возьматозы выль сюжетъёсты но. Нош ӝытазе Шор площадьын луоз концерт, татчы пыриськозы Россиысь тодмо артистъёс. Ужрад йылпумъяськоз яркыт салютэн. 0+ Мария ИвановаТуспуктэм: udmdunne.ru  